**Általános Szerződési Feltételek (továbbiakban: ÁSZF)**

**Elektromos Csónakhoz, Hajóhoz**

**1. Szerződő felek**

* 1. Bérbeadó: hEdroplan Group Kft.
	(Cégjegyzékszám:19-09-522809
	Adószám: 27756230-2-19
	Székhely: 8200 Veszprém, József Attila utca 42. I. em. 6. ajtó
	Képviseli: Bodnár András István) a továbbiakban: Bérbeadó;
	2. Bérlő: az Egyedi Szerződéses Feltételekben (a továbbiakban: ESZF) meghatározott jogi vagy természetes személy/ek (a továbbiakban: Bérlő)

Bérbeadó és Bérlő együttesen: Felek.

**2. A szerződés tárgya**

A jelen ÁSZF tárgyát *hajóbérleti szolgáltatás* képezi (továbbiakban: Hajóbérleti Szolgáltatás), amely szerint a Bérbeadó Bérlőnek bérbe adja, a Bérlő pedig az ESZF feltételei szerint bérbe veszi a Bérbeadó saját tulajdonát képező/üzemeltetésében lévő, az ESZF-ben rögzített elektromos csónakot, hajót (a továbbiakban: Hajó).

**3. A hajóbérleti szerződés**

A Felek közötti bérleti jogviszonyt a „Hajóbérleti Szerződés” szabályozza, amely az alábbi részekből áll: ESZF, ÁSZF és az esetleges szerződéses mellékletek – a továbbiakban egységben kezelve: Hajóbérleti Szerződés. Amennyiben bármely tényről vagy körülményről a Felek az ESZF-ben külön nem rendelkeztek, akkor arra az ESZF aláírásakor hatályos ÁSZF-ben foglaltak az irányadók.

4. **Fogalmak**

*Bérleti időszak kezdete*: Az ESZF-ben megjelölt pontos időpont, amikortól kezdődően a Bérbeadó a Hajó időleges használatának az átengedésére, a Bérlő pedig a Hajó átvételére és ettől az időponttól bérleti díj fizetésére köteles.

*Bérleti időszak vége*: Az ESZF-ben megjelölt pontos időpont, ameddig a Bérbeadó a Hajó időleges használatának az átengedésére, a Bérlő pedig a Hajó visszaadásra és eddig az időpontig bérleti díj fizetésére köteles.

*Bérleti Időszak*: a Bérleti Időszak Kezdete és Vége közötti teljes időtartam.

*Check-in*: A Hajó Bérlő általi tényleges átvétele a Bérbeadótól, legkorábban a Bérleti Időszak Kezdetén, ideértve a Bérlő által átvett felszerelések és tartozékok minőségi és mennyiségi ellenőrzését is Bérlő részéről.

*Check-out*: A Hajó Bérlő általi tényleges visszaadása a Bérbeadónak, szerződésszerű teljesítés esetén legkésőbb a Bérleti Időszak Végén, ideértve a Bérlő által visszaadott felszerelések és tartozékok minőségi és mennyiségi ellenőrzését is a Bérbeadó részéről.

*Elektromos csónak, hajó*: az előírásoknak megfelelő és a szükséges szakhatósági engedélyekkel rendelkező gépi meghajtású csónak.

*Előleg*: A Bérlő által a Bérbeadónak fizetett pénzösszeg, amelynek fizetésére kifejezetten a kötelezettségvállalás megerősítéseként kerül sor. Ha a szerződést teljesítik, a tartozás az előleg összegével csökken. Ha a szerződés teljesítése olyan okból hiúsul meg, amelyért egyik fél sem felelős, vagy mindkét fél felelős, az előleg visszajár. Ha a teljesítés meghiúsulásáért a bérlő a felelős, akkor a bérlő az adott előleget elveszti.

*Árlista*: A Bérbeadó által az adott szezonra kiadott árjegyzék az Bérbeadó által vagy közvetítésével nyújtott különféle szolgáltatások díjairól, amely árlista a Bérbeadó honlapján folyamatosan elérhető.

**5. A hajóbérleti jogviszony folyamatának leírása**

* *Ajánlatkérés* a Bérlő részéről weblapon, e-mailen.
* *Ajánlatadás* a Bérbeadó részéről weblapon automatikusan kalkulált, vagy e-mailen, külön felhívva a figyelmet az ESZF tervezet és az ÁSZF gondos áttanulmányozására.
* *Visszaigazolás az elfogadott ajánlatról* a Bérlő részéről (weblapon megrendeli, vagy e-mailen) a szerződéses alapadatok megküldésével; amennyiben az elfogadott ajánlatról a visszaigazolás megérkezik Bérbeadóhoz, akkor a Felek között a Hajóbérleti Szerződés létrejött.
* Az 1. díjbekérő megküldése a Bérlő részére a bérleti díj első előleg részletének kifizetésére történő felhívással.
* A bérleti díj előleg 1. részletének jóváírása a Bérbeadó bankszámláján.
* Az 1. előlegszámla (vagy elektronikus előlegszámla) kiállítása a bérleti díj első részletről és annak átadása/megküldése a Bérlő részére.
* A Hajóbérleti Szerződés megküldése a Bérlő részére (az 1. előlegszámlával együtt), amely a konkrét adatokat tartalmazó ESZF-t tartalmazza.
* A 2. díjbekérő megküldése a Bérlő részére a második díjrészlet kifizetésére történő felhívással. A 2. díjrészlet a bérleti díj 2. részletén kívül tartalmazza az esetleges egyéb, külön megállapodás szerinti költségeket/díjakat is.)
* A 2. díjrészlet jóváírása a Bérbeadó bankszámláján.
* A 2. előlegszámla (vagy elektronikus előlegszámla) kiállítása a második díjrészletről és annak átadása/megküldése a Bérlő részére.
* *A Hajó átadása Bérbeadó részéről*, amely csak akkor esedékes, ha valamennyi alábbi feltétel bekövetkezett:
* a teljes szerződéses díj jóváírásra került a Bérbeadó bankszámláján és
* az ESZF szerinti kauciót Bérbeadó készpénzben, elismervény ellenében átvette Bérlőtől és
* a Bérleti Időszak kezdeti időpontja elérkezett és
* a Bérlő bemutatja a saját nevére szóló, illetve jogi személy esetén az ESZF-ben megjelölt magánszemély nevére szóló, érvényes személy azonosságát igazoló dokumentumot.
* A fenti pontban meghatározott feltételek maradéktalanul teljesülése esetén *a Hajó* Bérlő általi *tényleges átvétele*a Bérbeadótól (Check-in).
* Bérlő által átvett Hajó, valamint a felszerelések és tartozékok *minőségi és mennyiségi ellenőrzése  Bérlő részéről*.
* *Átadás-átvételi jegyzőkönyv* felvétele és a „I. Check-in” rész mindkét fél által történő aláírása.
* A Hajóbérleti Szerződés példányainak aláírása mindkét fél (vagy meghatalmazottja) részéről és az egy-egy saját eredeti példányok elektronikus kiküldése.
* *A Hajó* Bérlő általi *tényleges visszaadása* a Bérbeadónak (Check-out).
* A Bérlő által visszaadott Hajó, valamint a felszerelések és tartozékok *minőségi és mennyiségi ellenőrzése a Bérbeadó részéről*.
* *Átadás-átvételi jegyzőkönyv* felvétele és a „II. Check-out” rész mindkét fél által történő aláírása.
* *Az Átadás-átvételi jegyzőkönyv* „II. Check-out” részében foglaltak szerint elszámolás a Bérlő által megfizetett kaució összegével.
* *Végszámla* *(*vagy elektronikus végszámla) *kiállítása* a Hajó visszavételének napjára meghatározott teljesítési idővel (a kifizetett 1.,2., előlegszámlák megfelelő feltüntetésével és beszámításával), illetve annak *átadása/megküldése a Bérlő részére*.

**6. Bérleti díj, fizetési feltételek, kaució**

* 1. Bérlő az általa megrendelt Hajóbérleti Szolgáltatásért bérleti díjat (a továbbiakban: Bérleti Díj) köteles fizetni az ESZF-ben meghatározott összegben, pénznemben, amely a Hajóbérleti Szerződés létrejöttekor esedékes és az ESZF-ben meghatározott ütemezés szerint fizetendő.
	2. Amennyiben a Felek az ESZF-ben ettől eltérően nem rendelkeznek, akkor a Bérleti Díj két részletben fizetendő, az ÁSZF-ben rögzített folyamatleírás szerint.
	3. A Hajóbérleti Szerződésből adódó mindennemű fizetés bankkártyával történik. Külön megállapodás esetén átutalás lehetőségét biztosítjuk. Ilyen igényt előre kell jelezni.
	4. A Bérlő által fizetendő díjakban a mindenkori hatályos jogszabályok szerinti általános forgalmi adó mértéke és összege külön feltüntetésre kerül.
	5. A Bérlő által fizetendő díjak megfizetésének valamennyi banki költsége Bérlőt terheli.
	6. A Bérlő által fizetendő díj/díjrészlet akkor tekintendő teljesítettnek, ha az maradéktalanul jóváírásra került a Bérbeadó bankszámláján.
	7. Amennyiben Bérlő bármely fizetési határidőt túllépve, késedelmesen teljesít, akkor késedelmi kamat fizetésére köteles Bérbeadó részére, a Polgári Törvénykönyvről szóló 2013. évi V. törvény (a továbbiakban: Ptk.) 6:48.§-ban meghatározott feltételek szerint természetes személy bérlő esetén, míg a 6:155. § szerint vállalkozások közötti szerződés esetén.
	8. A Bérlő a *szerződéses kötelezettségei teljesítésének biztosítására kaució* (óvadék) fizetésére köteles az ESZF-ben meghatározott összegben és pénznemben, amelyet legkésőbb a Check-in időpontjában köteles megfizetni készpénzben Bérbeadó részére, a check-in dokumentum, elismervény ellenében.
	9. A kaució a Hajóbérleti Szerződés alapján fennálló valamennyi bérlői kötelezettség biztosítékaként szolgál akként, hogy a Bérbeadó – a Bérlő nem vagy nem szerződésszerű teljesítése esetén – jogosult az óvadékból közvetlenül kielégíteni a Bérlővel szemben fennálló, a Hajóbérleti Szerződéssel kapcsolatos bármely követelését.
	10. A szerződés lezárásakor a Felek a kaució összegével elszámolnak egymással, összhangban a tényhelyzettel és az átadás-átvételi jegyzőkönyv „Check-out” részében foglaltakkal is.
	11. Amennyiben Bérlő határidőre nem fizeti meg a kaució teljes összegét Bérbeadó részére az ÁSZF vagy az ESZF rendelkezéseinek megfelelően, akkor Bérbeadó jogosult megtagadni a Hajó átadását és jogosult a Hajóbérleti Szerződéstől történő elállásra is.
	12. Amennyiben Bérbeadó valamely, a Hajóbérleti Szerződésből eredő követelését a kaució összegéből még a bérleti jogviszony megszűnése előtt kielégíti, úgy Bérlő köteles a Bérbeadó felhívására 8 (Nyolc) napon belül kiegészíteni a kaució összegét az eredeti összegre.
	13. A kaució összege után Bérbeadónak kamatfizetési kötelezettsége nincs, továbbá jogosult annak használatára, a hajón keletkezett károk kifizetésére. Erről a bérlőnek számlát ad.
	14. Az online bankkártyás fizetések a Barion rendszerén keresztül valósulnak meg. A bankkártya adatok a kereskedőhöz nem jutnak el. A szolgáltatást nyújtó Barion Payment Zrt. a Magyar Nemzeti Bank felügyelete alatt álló intézmény, engedélyének száma: H-EN-I-1064/2013

**7.** **Bérbeadó felelősségi köre**

* 1. Bérbeadó köteles a hajóbérleti szolgáltatást a mindenkori hatályos jogszabályoknak és a működésre vonatkozó előírásoknak megfelelően végezni.
	2. Bérbeadó gondoskodik arról, hogy a Hajó a jogszabályok által előírt biztonsági- és mentőfelszereléssel ellátva álljon a Bérlő rendelkezésre a Check-in időpontjában. Bérbeadó a Hajót rendeltetésszerű használatra alkalmas, üzemképes állapotban, a tartozéklistán feltüntetett tárgyakkal együtt, kitakarított állapotban bocsátja a Bérlő rendelkezésére.
	3. A Hajóbérleti Szerződésből adódó, a Bérlő által a Bérbeadóval szemben támasztott bármilyen igény (kártérítési, kártalanítása, vagyoni és nem vagyoni igény, stb.) mindösszesen és összevontan az ESZF-ben meghatározott és a Bérlő által ténylegesen kifizetett Bérleti Díj mértékéig terjed.
	4. Bérbeadó felelőssége az általa nyújtott hajóbérleti szolgáltatásra vonatkozik, bármilyen egyéb, közvetve vagy közvetlenül kapcsolódó tevékenységért, eseményért vagy történésért nem tartozik helytállással. Az időjárásért a bérbeadó felelősséget nem vállal.
	5. Bérbeadó nem tartozik felelősséggel a Bérlő családtagjai, vendégei, alkalmazottai, üzletfelei, ügyfelei és a Bérlő érdekkörébe tartozó egyéb személyek vagy harmadik személyek által okozott, valamint a Hajóban tárolt tárgyakban keletkezett károkért, azt a Felek kifejezetten kizárják.
	6. Bérbeadó nem felelős a harmadik személy felróható magatartásából vagy vis majorból (különösen: országos sztrájk, háborús-, katasztrófa-, vagy vészhelyzet, rendkívüli időjárási körülmény) eredő korlátozott szolgáltatásért
	7. Bérbeadó a Hajóra – a bérbeadásra kiterjedően is – érvényes CASCO biztosítással rendelkezik, amelynek fenntartását és értékkövetését a bérleti jogviszony alatt folyamatosan, saját költségére vállalja.
	8. A Hajó CASCO biztosítása csak meghatározott biztosítási eseményekre terjed ki, illetve vannak biztosításból kizárt kockázatok és károk, amelyekre tekintettel mindazon károk és igények tekintetében, amelyeket nem fedez a Hajóra kötött biztosítás, azt teljeskörűen a Bérlő köteles megtéríteni. A biztosítási önrész viselése (megelőlegezése) minden esetben a Bérlőt terheli, 100.000.- Ft.
	9. Bérbeadó nem felel a Bérlő és utasai életében vagy vagyonában bekövetkezett sérülés, baleset, kár esetén. Bár a Hajó érvényes felelősség- és CASCO biztosítással rendelkezik, azonban a biztosítás nem terjed ki a hajótesten kívül bekövetkezett károkra. Nem terjed ki a biztosítás az utasok által a hajóra vitt értéktárgyaira, személyes felszerelési tárgyaira. CASCO kárrendezés esetén a biztosítási önrész a kaucióból levonható. Abban az esetben, ha a biztosítás nem fedezi, illetve az önrész mértékét meghaladja a kár összege, úgy a Bérlő által letett kaucióból keres a Bérbeadó kielégítést. A kaució által nem fedezett károkat Bérlő köteles téríteni. A károk számításának módjában és összegében Bérbeadó nyilatkozata az irányadó.

**8.** **Bérlő felelősségi köre**

* 1. Bérlő köteles a Hajóbérleti Szerződés bármely részben előírt nyilatkozatok határidőben történő, pontos, a tényeknek és a valóságnak megfelelő megtételére, továbbá előírás esetén azok eljuttatására a Bérbeadó részére. Az ennek elmulasztásából eredő valamennyi következmény és kár Bérlőt terheli.
	2. Amennyiben a Bérlő természetes személy, akkor a Bérlő nevében történő nyilatkozatok megtételére csak akkor jogosult, ha nagykorú és cselekvőképes.
	3. Amennyiben a Bérlő jogi személy, akkor a Bérlő nevében történő nyilatkozatok megtételére a hatályos cégjegyzékben közzétett vezető tisztségviselő vagy az általa adott, legalább teljes bizonyító erejű magánokiratba foglalt, a Ptk. előírásainak megfelelő meghatalmazással eljáró megbízottja jogosult.
	4. A Hajó Bérbeadó általi átadásának és a Bérlő általi átvételének helyszíne, amennyiben arról az ESZF eltérően nem rendelkezik: Balatonakarattya Bercsényi Strand illetve Balatonfüred Kékszalag PORT.
	5. Bérlő a Hajót és az átvett tartozékokat az átvételkori állapotnak megfelelően köteles visszaadni Bérbeadó részére, legkésőbb a „Bérleti Időszak Vége” időpontjában.
	6. A Hajó Bérlő általi visszaadásának és a Bérbeadó általi átvételének helyszíne, amennyiben arról az ESZF eltérően nem rendelkezik: Balatonakarattya Bercsényi Strand illetve Balatonfüred Kékszalag PORT.
	7. Amennyiben Bérlő a Hajóbérleti Szerződés létrejöttét követően kíván a Bérleti Időszakon vagy a Hajó típusán módosítani, akkor annak kérelmezésére a Bérbeadó központi, e-mail címén van lehetősége Bérlőnek, legkésőbb a „Bérleti Időszak Kezdete” időpontját megelőző 15. (Tizenötödik) napig. Bérbeadó törekszik arra, hogy a módosítási kérelemnek eleget tegyen, de arra nem köteles.
	8. Amennyiben Bérlő az ESZF-ben pontosan meghatározott „Bérleti Időszak Kezdete” időpontjához képest – bérlés esetén 1/2 órán belül – nem veszi át a Hajót, úgy Bérbeadó jogosult elállni Hajóbérleti Szerződéstől, amelyet szóban, vagy e-mailen közölhet Bérlővel. Az elállás a Hajóbérleti Szerződést felbontja, az a létrejöttének időpontjára visszamenőlegesen megszűnik. Bérbeadó elállása esetén a Bérlő részéről teljesített befizetés összegére a Bérbeadó bánatpénz jogcímén jogosult, így visszatérítési kötelezettsége nincs.
	9. Bérlő a Hajó tényleges átvétele (Check-in) előtt *köteles bemutatni* Bérbeadónak az ESZF-ben megjelölt okmányait. Bérlő a saját nevére szóló, illetve jogi személy bérlő esetén az ESZF-ben megjelölt magánszemély nevére szóló személyazonosító igazolvány/arcképes jogosítvány és a lakcímkártya egyidejű felmutatása mellett.
	10. Érvényes okmány nélkül Bérlő a Hajót nem használhatja, azzal a kikötőhelyet tilos elhagyni, kivéve, ha Bérlő az ESZF-ben külső kormányos igénybevételét rendeli meg, amelynek részletei külön megállapodásban kerülnek rögzítésre.
	11. A Bérbeadó (vagy megbízottja) igényelheti, hogy a Bérlő/kijelölt kormányos demonstrálja szakértelmét a Hajó biztonságos kezelésében és navigálásában a Bérbeadó (vagy megbízottja) jelenlétében, akár ténylegesen a Balaton vizén, akár a Hajó fedélzetén. Amennyiben a Bérlőnek/kijelölt kormányosnak nem sikerül a Bérbeadót meggyőznie a Hajó biztonságos kezelésének képességéről, akkor Bérbeadó azonnali hatállyal felmondhatja a Hajóbérleti Szerződést ha Bérbeadó azt szükségesnek tartja a Hajó és utasainak biztonsága érdekében. A Bérlő szaktudásának bemutatása és próbája a szerződés szerinti Bérleti Időszak részét képezi. Ha e pontban Bérlő és Bérbeadó között vita merül fel, akkor Bérbeadó azonnali hatállyal és mindenfajta térítési kötelezettség nélkül jogosult a Bérleti szerződés felmondására.
	12. A Hajó Bérlő általi átvételét követően az idegen kikötői szolgáltatási díjak, és egyéb szükséges készletek költségei a Bérlőt terhelik.
	13. Bérlő a Hajót kizárólag a Balaton hajózás számára engedélyezett vízterületén jogosult használni, figyelembe véve a Hajózási Szabályzatot, más vonatkozó jogszabályokat és az általánosan elfogadott szakmai standardokat, illetve a Hajó technikai adottságait (merülés, stb.), az időjárási/várható időjárási viszonyokat, továbbá az aktuális helyzetet a más hajók száma és helyzete alapján. A Hajót a Balatonról elszállítani és/vagy máshol használni tilos.
	14. Bérlő a Hajót nem jogosult harmadik személy részére albérletbe adni vagy annak használatát vagy birtokát bármely egyéb jogcímen átengedni. Ha a Bérlő a Hajót a bérbeadói tilalom ellenére – bármely jogcímen is – mégis más használatába adja, akkor a Bérlő a használó magatartásáért úgy felel, mintha a dolgot maga használta volna, illetve Bérlő azokért a károkért is felel, amelyek e nélkül nem következtek volna be.
	15. Bérlő felelőssége annak maradéktalan biztosítása, hogy a Hajó nem használható olyan személy felügyelete mellett, aki ittas vagy bódító hatású szer hatása alatt van.
	16. A Hajóra italos rekeszeket, ládákat, valamint gurulós bőröndöket felvinni szigorúan tilos.
	17. A Hajó fedélzetére lépni kizárólag arra alkalmas lábbeliben lehet (magas sarkú cipő viselése nem megengedett). Fentiek betartását a Bérbeadó munkatársai ellenőrzik és az előírások megszegése esetén jogukban áll megtagadni a beszállást.
	18. A Bérlő köteles a Bérbeadót értesíteni, ha a Hajót károsodás veszélye fenyegeti vagy a Bérbeadót terhelő munkálatok elvégzésének szükségessége merül fel.
	19. Bérlő köteles tűrni, hogy Bérbeadó az őt terhelő munkákat elvégezze és a Hajót fenyegető károk elhárításához szükséges intézkedéseket megtegye. Bérlő a Bérbeadót terhelő munkálatokat semmilyen körülmények között nem végezheti el.
	20. A Hajóban keletkezett bármely kárról vagy a Hajóval okozott káreseményről a Bérlő telefonon azonnal, köteles értesíteni Bérbeadót
	21. A Hajót műszaki vagy egyéb hiba esetén csak és kizárólag a Bérbeadó javíthatja meg, a Hajóhoz más nem nyúlhat hozzá, így például más nem daruzhatja, nem szerelheti, stb.
	22. A Bérlő részéről tilos a Hajót átalakítani, felszerelésein módosítani, bármit fel vagy le szerelni, eltávolítani vagy egyéb felszerelést beszerelni, módosítani, stb.
	23. A Bérleti Időszak alatt a Hajó gazdasági, oktatási, fuvarozási, szórakoztatási vagy kereskedelmi célra történő használata tilos. A jelen bérleti jogviszony alapján a Hajó kizárólag saját kedvtelési célra használható.
	24. A Hajóval *versenyen* nevezni és azon részt venni kizárólag Bérbeadó kifejezett, előzetes írásbeli hozzájárulásával lehetséges, ami vagy külön dokumentumban vagy az ESZF-ben is rögzíthető.
	25. Bérlő a Hajó átadásától kezdődően teljeskörűen és korlátlanul felelős a Hajóért, az azzal átadott tartozékokért/felszerelésekért és a Hajó birtoklásához, illetve használatához kapcsolódó eseményekért. A Hajó Bérlő részére történő átadása és a visszavétele közötti időszakban bekövetkező valamennyi kárért vagy igényért a Bérlő tartozik felelősséggel – több bérlő esetén a bérlők felelőssége egyetemleges –, e körben a Bérbeadó felelőssége kizárt.
	26. A Hajót lehorgonyozni olyan kikötőben lehet, ahol 24 órás kikötőmesteri szolgálat biztosított. A Balatonon kizárólag saját felelősségre lehet horgonyozni, úgyhogy amennyiben a Hajó a Bérlő hanyagsága vagy nem megfelelő magatartása miatt elsodródik, úgy az ebből eredő vagy ezzel kapcsolatos kiszállási és mentési feladatok költségei a Bérlőt terhelik.
	27. *Havária, műszaki probléma, meghibásodás* esetén Bérlő haladéktalanul köteles Bérbeadó kikötői képviselőjét (a Hajóbérleti Szerződésben meghatározott személy) értesíteni azzal, hogy emberélet veszélyben van-e, milyen jellegű probléma lépett fel, valamint tett-e intézkedéseket a hiba elhárítására vagy a helyzet megoldására.
	28. Bérlő a saját döntése alapján jogosult arra, hogy a Bérleti Időszakra *biztosítás*t kössön a saját költségére, mivel a Bérbeadó, illetve a Hajó a Bérlő általi használat idejére személyi balesetbiztosítással, illetve egyéb poggyászbiztosítással nem rendelkezik, ezen biztosítások megléte nem része a bérbeadási szolgáltatásnak.
	29. Bérlő – a szerződésszerű teljesítés és együttműködés elengedhetetlen feltételeként – haladéktalanul köteles írásban bejelenteni Bérbeadónak az ESZF-ben megjelölt adatainak a megváltozását, amennyiben az a bérleti jogviszony alatt következik be. A bejelentés elmulasztásából vagy a késedelmes teljesítéséből eredő valamennyi következmény és kár Bérlőt terheli.
	30. A Bérlő által tévesen megadott adatokra visszavezethető késedelmes vagy hibás teljesítésért, illetve nem teljesítésért Bérbeadót semminemű felelősség nem terheli.
	31. Bérlő köteles a Bérbeadót telefonon értesíteni, ha a Hajót nem tudja a szerződésben foglaltak szerint időben visszavinni a leadási helyszínre, amellyel egyidőben jeleznie kell a várható érkezés idejét (+/-30 perc) is. A Hajóbérleti Szerződés megszegésének minősül, ha Bérlő ellehetetleníti a kapcsolatfelvételt.
	32. Amennyiben Bérlő – bármely okból – nem tudja az ESZF-ben meghatározott kikötőben és/vagy a „Bérleti Időszak Vége” időpontjáig visszaadni a Hajót és az átvett tartozékokat Bérbeadó részére, akkor az emiatt felmerült többletköltségek (különösen: túlhasználati pótdíj, külső kormányos díja, kiállási díj, idegen kikötő vendéghely díja, stb.) megfizetésére köteles.
	33. Amennyiben Bérlő a „Bérleti Időszak Vége” időpontját követően is használja a Hajót, akkor a Bérbeadó által történő tényleges visszavétel időpontjáig (a továbbiakban: időbeli túlhasználat) pótdíjat köteles fizetni Bérbeadó részére

**9.Szavatossági és jótállási feltételek**

* 1. A jótállásra és a szavatosságra a Ptk. és a vonatkozó egyéb, mindenkor hatályos jogszabályok irányadók.
	2. A Bérlőnek felróható meghibásodás esetén a javításhoz kapcsolódó összes költség Bérlőt terheli és a Bérleti díj visszatérítésére ilyen esetben nem jogosult. A költségek számításánál Bérbeadó nyilatkozata az irányadó. Amennyiben a jelzett költségek eltérnek a szokásos piaci ártól, úgy Bérlő kifogást nyújthat be Bérbeadó felé, a bizonyítás azonban őt terheli.
	3. A harmadik személynek felróható kár esetén Bérlő közvetlenül a károkozóval szemben érvényesítheti követelését. Károkozás esetén Bérlőt terheli annak a bizonyítása, hogy a felmerült kárt olyan elháríthatatlan ok idézte elő, amely kívül esik Bérlő tevékenységén.
	4. Bérbeadó szavatol azért, hogy a Hajó a Bérleti Időszak alatt szerződésszerű használatra alkalmas, és megfelel a Hajóbérleti Szerződés előírásainak. Erre a szavatosságra a hibás teljesítés miatti szavatosság szabályait azzal az eltéréssel kell alkalmazni, hogy a Bérlőt az elállás helyett a felmondás joga illeti meg, kicserélést pedig nem követelhet.
	5. Bérbeadó szavatol azért, hogy harmadik személynek nincs a bérelt dologra vonatkozóan olyan joga, amely a Bérlőt a használatban korlátozza vagy megakadályozza. Erre a kötelezettségre a jogszavatosság szabályait azzal az eltéréssel kell alkalmazni, hogy a Bérlő elállás helyett a szerződést felmondhatja.
1. **A Hajó használata**

**ld. I. sz. melléklet**

**11. A Hajó nem rendeltetésszerű használata**

11.1.A Hajó nem rendeltetésszerű használata rendkívüli szerződésszegésnek minősül Bérlő részéről és a Bérleti szerződés azonnali hatállyal történő megszüntetésének jogkövetkezményét vonja maga után.

11.2.A rendkívüli szerződésszegés esetén a hajóbérlést meg kell szakítani, a teljes Bérleti díjat, illetve a Bérbeadó minden olyan kárát, amely a Hajóban keletkezik és a megkötött biztosítási megállapodás nem fedezi, meg kell fizetni (pl.: önrész, szándékos károkozás).

* 1. Nem rendeltetésszerű használatnak minősül különösen:
1. a Hajózási Szabályzat előírásainak megszegése
2. a hatályos kikötői rend be nem tartása
3. ittas, alkoholos vagy más kábítószer befolyásoltság alatti hajózás/vezetés
4. versenyzés vagy versenyen való részvétel a Bérbeadó engedélye nélkül
5. más vízi jármű vontatása (kivétel a vészhelyzet)
6. a Hajóbérleti Szerződésében meghatározott férőhely (fekhely/utasok) létszámának túllépése
7. eltérés a bérleti szerződésben rögzített utas listától
8. a kikötői, közös használatra szolgáló helyiségek nem rendeltetésszerű, gondatlan vagy mások jogainak és törvényes érdekeinek sérelmével történő használata
9. a Hajó belső és külső részén a használatában álló eszközök nem rendeltetésszerű használatával a Hajó belső berendezésében, bútorzatában történő károkozás (pl. tintafolt, karcolások, nem megfelelő cipő használata),
10. háztartási céltól eltérő maró, robbanó hatású vegyi anyag felvitele a fedélzetre
11. ha a Hajó a II. fokú viharjelzésben elhagyja a kikötőt
12. a Hajó használata akkor, ha annak megjavíthatatlan kára keletkezik vagy valamely főbb része, mint a motor, a fenékvízszivattyú, a horgonyszerkezet, a kötélzet, a navigációs fények, a kompasz, az életmentési felszerelések stb. nincsenek megfelelően működőképes állapotban, vagy nincs elégséges üzemanyag-tartaléka és általában az időjárási feltételek, a Hajó, a legénység állapota, ill. mindezek kombinációja veszélyezteti a Hajó biztonságát
13. ha Bérlő II. fokú viharjelzésben haladéktalanul nem megy vissza a kikötőbe.
14. ha a Hajó éjszaka a navigációs fények működtetése vagy elégséges fedélzeti őrszemélyzet nélkül hajózik
15. amennyiben baleset-, káresemény-, meghibásodás és/vagy bármilyen feloldhatatlan akadályoztatás esetén Bérlő nem tájékoztatja Bérbeadót vagy képviselőjét az elérhető telefon-számok valamelyikén.

11.4. A jelen ÁSZ-ben meghatározott feltételek be nem tartása esetén, ha bármilyen kár éri a Hajót vagy a Hajó más hajóban vagy kikötői berendezésben vagy egyéb dologban kárt vagy személyi sérülést okoz, akkor azokért a Bérlő teljes kártérítési és büntetőjogi felelősséggel tartozik, függetlenül azok okától.

**12. Egyéb rendelkezések**

* 1. Bérbeadó a Bérlő által rendelkezésre bocsátott adatokat célhoz kötötten, kizárólag a megrendelés teljesítése és az esetlegesen létrejövő szerződés feltételeinek későbbi bizonyítása érdekében tárolja. Bérbeadó a Bérlő adatait harmadik félnek nem adja ki jogosulatlanul, de azokat a bérbeadói teljesítésében közreműködik megismerhetik.
	2. Bérbeadó a bérleti jogviszonnyal kapcsolatos adatok kezelésekor az információs önrendelkezési jogról és az információszabadságról szóló 2011. évi CXII. törvény mindenkor hatályos rendelkezései szerint jár el.
	3. Feleket kölcsönösen terhelő kötelezettség, hogy mindent elkövessenek annak érdekében, hogy az esetleges vitás kérdéseiket tárgyalások útján rendezzék. Amennyiben tárgyalásos úton nem lehetséges a jogvita rendezésére, úgy a bérleti jogviszonyból eredő követelésekre értékhatártól függően a Veszprémi Járásbíróság, illetve Törvényszék illetékessége van kikötve.
	4. A Felek jogviszonyára a magyar jog irányadó, az a magyar joghatóság alá tartozik. A Felek közötti bérleti jogviszonyra a magyar nyelv az irányadó.
	5. Amennyiben Bérbeadó nem érvényesít bármely, a Hajóbérleti Szerződés vagy jogszabály alapján őt megillető igényt vagy jogot, ezen körülmény nem minősül jogról való lemondásnak és nem mentesíti Bérlőt az őt terhelő kötelezettségek teljesítse alól. Amennyiben a Bérbeadót szerződés vagy jogszabály alapján valamilyen jog megilleti (és kógens jogszabály nem írja elő, hogy az adott jogok közül csak valamelyik érvényesíthető), akkor Bérbeadó jogosult bármely jogot önállóan vagy együttesen is alkalmazni
	6. Amennyiben a jogszabályok a Felek közötti megállapodás szerinti rendelkezéseknél a Bérbeadóra kedvezőbb rendelkezéseket tartalmaznak, akkor az adott jogszabályok alkalmazandók, illetve vitás esetben Bérbeadó választhat, hogy a jogszabályok vagy a megállapodás alapján kíván-e eljárni.
	7. Amennyiben a Felek közötti Hajóbérleti Szerződés bármely (ESZF, ÁSZF, mellékletek) rendelkezése érvénytelen, hatálytalan, végrehajthatatlan vagy azzá válik, akkor az adott rendelkezés a többitől függetlennek tekintendő, és nem érinti a megállapodás többi rendelkezésének érvényességét és végrehajthatóságát.

**13. Hatályosság**

* 1. Az ÁSZF hatálybalépésének napját a Bérbeadó egyoldalúan határozza meg az ÁSZF záró rendelkezéseiben.
	2. Bérbeadó bármikor jogosult az ÁSZF feltételeit egyoldalúan, indokolás nélkül, saját mérlegelési jogköre alapján módosítani vagy azt teljes egészében visszavonni, hatályon kívül helyezni. Az esetleges módosítás az azon feltüntetett napon lép hatályba.
	3. A jelen ÁSZF a hatálybaléptetés napjától a Bérbeadó által történő visszavonásig marad hatályban, a Bérbeadó által adott ellenkező rendelkezésig.
	4. A jelen ÁSZF a hatálybalépésének napja:

**Hatályos 2023.06.09-től visszavonásig.**

* 1. ***sz. melléklet***

Kedves bérlő, kérjük töltse le a **Távihar** ingyenes appot a telefonjára, ahol tájékozódhat a legfrissebb balatoni időjárásról és viharjelzésről, valamint a **Vitorlázzitthon** navigációs appot, amely segít a vízen való tájékozódásban.

**Hajóink a vízi KRESZ(Hajózási Szabályzat) szerint gépi meghajtású csónaknak számítanak**

KÖZLEKEDÉSI SZABÁLYOK:

A Hajót vezetheti, aki: 17. életévét betöltötte, úszni tud, a vezetésben kellő gyakorlattal rendelkezik, ismeri a Hajózási Szabályzatot és a vízterület sajátosságait. A Hajó vezetője(továbbiakban: vezető, vagy kormányos) nem állhat alkoholos befolyásoltság vagy egyéb tudatmódosító szer hatása alatt. Ellenkező esetben nem bérelheti ki és nem vezetheti a Hajót. Ha több személy tartózkodik a csónakban indulás előtt egy 17. életévét betöltött, valamint az előbbieknek megfelelő vezetőt kell kijelölni.

Hajóval a parttól vagy más kikötőhelyről elindulni, és menetirányt változtatni akkor szabad, ha az a vízi közlekedés más résztvevőit nem zavarja, és vízben tartózkodó személyt nem veszélyeztet.

A bérlő ismerkedjen meg a Hajóval és kötelező felszerelésével.

A kormányos ellenőrizze a jelenlegi és a várható időjárást. A csónakból indulás előtt - és szükség esetén menetben is - el kell távolítani a stabilitását és úszóképességét befolyásoló mennyiségű vizet.

 HAJÓ HASZNÁLATA

A vezető biztonságosan ültesse le utasait, ellenőrizze a Hajócsavar körüli vízterület személyi és tárgyi biztonságát.

Helyezze a Hajó mágnes kulcsát a műszerre. Kapcsolja be a motort.

A kikötőben, a Hajótest rögzített állapotában ellenőrizze a Hajómotor működését. Tervezze meg az elindulás folyamatát. Nevezze meg segédeit és hangosan utasítsa együttműködésre társait. Majd kösse el a Hajót. Szedje össze a köteleket, nehogy a Hajócsavar felkapja. Lökje el a Hajót a stégtől. Utána foglaljon helyet a kormány állásban.

Motor Hibajelzések:

A gázkar mozgatását lassan, fokozatosan kell végezni.

Előre induláskor bal kézzel fogja meg a kormányt. Jobb kézzel fogja meg a gázkart. Tolja a Hajó orra felé a kart, előre. Ekkor a motor a Hajót előre mozdítja. Közben finoman korrigáljon a kormánnyal és kövesse a műszeren a fordulatszám változást és figyelje a Hajó mozgását, valamint a vizet. Előre menetben fékezni a gázkar hátrafelé húzásával lehet.

A Hajó hatékony kormányzásához elkell érni egy minimális sebességet. Gázadás után a kormány a Hajócsavart irányítja, nincs egyéb kormánylapát a Hajón. Sebesség nélkül a Hajó irányíthatatlan és tehetetlenül sodródik.

Hátra induláskor a gázkart mozgassa a Hajó fara felé, hátra. Hátra menetben fékezni a gázkar előre tolásával lehet.

A Hajó menet teljesítményét befolyásolja a szél iránya, ereje, valamint a hullámok iránya és ereje és a víz áramlása.

A Hajó menet teljesítményét és a bérlési időt hangolja össze a motor fordulatszámával, valamint az akkumulátorok kapacitásával (ez az üzemanyaga a motornak). Alapszabály, hogy a motor maximális teljesítményen történő tartása jelentősen csökkenti az akkumulátorok kapacitását és jelentősen nem nő a sebesség. Tehát nagyon gyorsan csökken az üzemanyag és a menetidő.

Használja a motort a watt kijelző szerint 1000 érték körül, ekkor a menetidő 9 órára növelhető.

Folyamatos magas teljesítmény mellett, 3000 watt felett a menetidő 1,5 órára csökken.

A Kikötőbe való visszatéréskor előremenetben lassan közelítse meg a stéget. Folyamatosan csökkentse a sebességet és a motor teljesítményét. Hátramenetbe kapcsolva csökkentse a sebességet és hátramenetbe kapcsolva állítsa meg a Hajótestet, majd tegye üres állásba középre a gázkart. A Hajóra lekötött kötél másik végével lépjen ki a kikötőbe, úgy hogy nem rúgja el a Hajót magától, kösse le a Hajót a kikötőben, vagy fogadja el a kikötői segítséget, adja ki a köteleket. Miután rögzítve van a Hajó a kikötőben, ellenőrizze azokat ismét személyesen. Majd a kormányos az utasokat segítse ki a Hajóról.

A Hajót tilos őrzés és felügyelet nélkül hagyni hullámzástól nem védett kikötőben, vagy horgonyon állva. Ide értve az egymólós kikötőket és a kétmólós kikötő bejárathoz közeli, erősen hullámzó részét.

IDŐJÁRÁS:

Normál időjárás esetén a Hajó csak a parttól legfeljebb 1500 m távolságban közlekedhet. A déli partra keresztbe áthajózni Tilos! A Hajó vezetését a Hajózási Szabályzat egyéb rendelkezéseinek megtartásával csak partközelben, Hajóúton kívül, kikötőben az üzemeltető által kijelölt részen szabad gyakorolni.

Viharjelző állomások a Balaton keleti medencében: Tihany, Balatonfüred, Alsóörs, Balatonalmádi, Balatonkenese, Balatonaliga, Szabadi-Sóstó, Siófok, Zamárdi, Keleti medence vízközép viharjelző bója.

I.fokú viharjelzés: Figyelmeztető jelzés, percenként 45-ször felvillanó sárga színű fény esetén: a Hajó a parttól csak 500 m távolsában közlekedhet!

II.fokú viharjelzés: Felhívás a fenyegető veszélyre, percenként 90-szer felvillanó sárga színű fény esetén: a Hajónak Tilos közlekedni. Ha a Hajó ekkor vízen van, akkor azonnal ki kell kötnie a parton. Lehetőleg a kiadás helyszínére térjen vissza!

A a „vihar (előre) jelzés” alatt az Országos Meteorológiai Szolgálat (OMSZ) által üzemeltetett és a Balaton partján a víz felől látható villogó fényjelző készülékek jelzéseit, illetőleg az OMSZ weboldalán található vihar előrejelzéseket kell érteni. A Hajó kijelölt kapitányának kötelessége tájékozódni az időjárási előrejelzésekkel kapcsolatosan ([http://www.met.hu](http://www.met.hu/) illetve kikötőmesteri iroda.

SZABÁLYOK:

A csónak vezetője a beszállás előtt köteles tisztázni, hogy a csónakban helyet foglaló személyek tudnak-e úszni és azok nyilatkozata, továbbá a HAJÓZÁSI Szabályzat rendelkezései alapján a mentőfelszerelés elhelyezéséről, továbbá alkalmazásra való készenlétéről köteles gondoskodni.

Fürdés céljából a Hajót csak a vezető engedélyével szabad elhagyni. A vízijárművet elhagyó fürdőzőt mindaddig követni kell - mentésre készenlétben -, amíg az nincs teljes biztonságban.

A Hajón tartózkodó úszni nem tudó, valamint 14 évnél fiatalabb személy köteles mentőmellényt viselni. Ha a csónak és kisHajó használatakor a megengedett legkisebb biztonsági távolság - ideiglenesen - nem tartható meg, a csónakban és kisHajóban tartózkodó személyek mentőmellényt viselni kötelesek.

Fürdőzők között közlekedni Tilos! A vízben tartózkodó személyt legkevesebb 30 m távolságban úgy kell kikerülni, hogy az a Hajó és a közelebbi part vagy az őt kísérő vízijármű között maradjon. A vízben tartózkodót a Hajó közeledésére - szükség esetén - kiáltással is figyelmeztetni kell és a Hajó sebességét olyan mértékre kell csökkenteni, hogy az ne okozzon hullámzást a vízben tartózkodó közelében.

A menetben levő csónakban tartózkodóknak - a csóváló evezést (védlizés) vagy csáklyázást vagy más munkát végző személy kivételével - tilos állni.

Nádasba behajózni Tilos!

Vízbe ugrás előtt győződjön meg a megfelelő vízmélységről a baleset elkerülése érdekében!

Vízbe ugrani felhevült testtel életveszélyes!

A stégen és az elektromos Hajón való tartózkodás engedély és bérleti szerződés nélkül tilos.

A stég, a kikötőhely és a Hajók felülete csúszásveszélyes.

EGYÉB KÖZLEKEDÉSI SZABÁLYOK

1. Hajóval a parttól vagy kikötőhelyről elindulni és menetirányt változtatni akkor szabad, ha az a víziközlekedés más résztvevőit nem zavarja és vízben tartózkodó személyt nem veszélyeztet.

2. Hajó más hajóval történő találkozás, keresztezés és előzés esetében a kishajóra vonatkozó szabályokat alkalmazza.

3. Ha azonos hajtású kishajók vagy csónakok vagy vízi sporteszközök (a vitorlával haladók kivételével) egymás útvonalát keresztezik, a jobbról érkezőnek van elsőbbsége.

4. A Hajó valamint a nem gépi erővel és nem vitorlával hajtott csónak és vízi sporteszköz találkozáskor és keresztezéskor köteles a vitorlával haladó kishajó, csónak és vízi sporteszköz útjából kitérni.

5. A gépi erővel hajtott kishajó, csónak és vízi sporteszköz találkozáskor és keresztezéskor köteles kitérni a nem gépi erővel és nem vitorlával hajtott csónak és vízi sporteszköz útjából és - feltéve, hogy a víz szélessége és mélysége ezt lehetővé teszi - legalább 30 m távolságot tartani attól.

6. A gépi erővel hajtott kishajók, csónakok és motoros vízi sporteszközök találkozásukkor jobbra kell tartaniuk és a bal oldaluk felől kell egymást elkerülniük.

8. Hajóval

a) a menetben lévő nagyhajó útvonalát a nagyhajó haladási irányában 1000 méternél kisebb távolságon belül keresztezni,

b) a menetben lévő, két gyors, percenként 100-120-szor felvillanó sárga villogó fényt viselő gyorsjáratú hajó útvonalát a gyorsjáratú Hajó haladási irányában 1500 méternél kisebb távolságon belül keresztezni, és

c) az a) és b) pontban meghatározott, menetben lévő hajókat hátulról 60 m-nél, továbbá oldalról - feltéve, hogy a víziút méretei ezt lehetővé teszik - 30 m-nél kisebb távolságra megközelíteni

tilos.

Azonos hajtású csónakok - kivéve a vitorlával haladó csónakokat - találkozásakor a völgymenetben haladó csónak köteles a hegymenetben haladó számára a partközeli elhaladást biztosítani. Ha az egymás melletti biztonságos elhaladás csak az egyik csónak menetirányának változtatásával lehetséges, a hegymenetben haladó csónak köteles kitérni.

INFORMÁCIÓK

Mentőmellények és további kötelező felszerelések a Hajótest rekeszeiben találhatók, amelyek a következők: Mentőmellény az utasok számának megfelelő darabszámban, 1 db evező, 1 db horgony, 1 db vízmerő, 10 folyóméter kötél, 1 db elemlámpa, 1 db tábla a csónaktesten a csónak üzembentartójának nevével ellátva.

Vízimentők: +36 30 383 8383

Vízirendőrség: 112

Parti segítség nyújtás a bázisunkról, a stégről: +36 70 429 33 95

További részletes Hajó használati kézikönyv a vezető állás szekrényében, valamint a bérleti szerződésben (ESZF) és ÁSZF.-ben található.

A balatoni csónakázásról részletes hatósági információkat itt talál:

https://balatonihal.hu/csonakazas-szabalyai-a-balatonon

Horgász és kiránduló Hajóink elektromos motorral szereltek, legnagyobb sebességük általában 10 km/óra, maximális terheléssel, széltől és hőmérséklettől függően ahasználat maximum 1,5 óra.

Közepes terheléssel 5 km/ óra sebességgel 9 óráshasználatra elegendő az akkumulátorok teljesítménye, függően a széltől és a hőmérsékletiviszonyoktól.

Az akkumulátorok aktuális állapota a vezérlőpanelen egy digitális kijelzőn, amiről a Hajón elhelyezett kezelési útmutató további információt nyújt.

**Hajóink természetesen az összes kötelező felszerelést tartalmazzák**.

Rossz idő esetén a bérleti díjat nem fizetjük vissza, hanem új időpontot ajánlunk fel a bérlőnek. Rossz idő jelentése: másodfokú viharjelzés, vagy sűrű habos hullámok melyek esetén bár nincs jelzés, a Hajózás nem feltétlen biztonságos.

Rossz időjárás miatti lemondás: csak a ténylegesen megtörtént rossz időjárási viszonyok alapján lehetséges. A “rádió azt mondta”, vagy “mikor elindultunk volna még rossz idő volt”, alapján nem feltétlen fogadjuk el a lemondást.

Újratöltés

A 12:00 és a 14:00, közötti időszak a Hajók újratöltéséhez szükséges időszak, melyet a 3 órás bérlés esetén figyelembe kell venni, a napi foglalásoktól függően viszont esetenként módosítható.

A nyugodt, és pozitív élményekben gazdag kirándulás érdekében, kérem vegyék figyelembe, hogy a Hajó átvételekor késés esetén a saját Hajózási idejükből veszítenek, illetve a Hajó késedelmes visszatérése esetén a kaucióból jelentős összegek kerülnek levonásra, melyekről bővebben a foglalás lemondása bekezdés alján olvasható.

FOGLALÁS LEMONDÁSA:

Amennyiben a foglalás lemondásra vagy módosításra kerül, az alábbi kötbér összegek

kerülnek felszámításra:

● Lemondás vagy módosítás a Hajózás előtt kevesebb, mint 7 nappal: a foglalási díj

100% -a. Bérleti díjat, előleget nem adunk vissza.

● Lemondás vagy módosítás esetén Hajózás előtt több mint 7 nappal a foglalási díj

50%-a. Bérleti díjat, előleget nem adunk vissza, viszont 2 másik időpont ajánlunk fel.

● 1/2 órát meghaladó késedelmes vissza hozatal esetén 40 000 Ft a kaucióból levonásra kerül.

KAUCIÓ

Kaució Hajónként 100.000 Ft a helyszínen készpénzben fizetendő, melyből levonásra kerülhetnek az esetlegesen elveszett tárgyak, sérülések. pl.: horgony, evező, vagy a Hajón keletkezett kisebb sérülések és a késés.

UTALÁS

**Banki átutalás** a következő számlaszámra: MBH Bank: 10104820-18327400-01006002

Közlemény: Hajóbérlés dátuma, Hajó neve

A Hajó tartozék listája érték megjelölésével:

* kefe, szivacs 1 e ft
* mericske 3 e ft
* evező 5 e ft
* elemes lámpa 3 e ft
* zöld, piros navigációs fények 100 e ft/ szett
* 10 db mentőmellény 15e ft/ db
* 4 db puffer 10 e ft/ db
* vödör 2 e ft
* horgony 12 e ft
* Hajó létra javítás 15.000 Ft tól
* Hajó létra pótlás 65.000 Ft
* 2 db Kikötőkötél 5e ft/ db
* Horgonykötél 10 e ft
* Propeller javítás 100 e ft
* Bimini tető 200 e ft

Hajó teljes értéke: 20.000.000 Ft

* Hajótest külső sérülései (4 sarok, 4 oldal)
* kárpit sérülései
* deck, cockpit műanyag sérülései

A Hajók a helyszínen különböző felszereltségűek lehetnek!

**LEGFONTOSABB TUDNIVALÓK**

● Felhevült testtel ne ugorjon vízbe.

● Védje magát a naptól a bimini tető és naptej segítségével

● A Hajóról ugrálni baleset veszélyes.

● Mindig kísérje figyelemmel a viharjelző fényeket a partvonalon.

● Figyeljen az akkumulátor töltöttségi szintjére a vezérlőpanelon.

● Kerülje a sekély vizet a propeller, és a motor épségének érdekében.

● Kerülje a parti sávot és a fürdőzőket testi épségük érdekében.

● Kerülje a hínáros, nádas területet a propeller és a hajtás csapágyak épségénekérdekében.A propellert rendszeresen ellenőrizze, ha szükséges kikapcsolt állapotban tisztítsa meg a feltekeredett növényektől, horgász zsinóroktól.

● Kerülje a horgászokat nagyívben, ha nem sikerül, legyen velük barátságos, és

tisztítsa meg a propellert a horgászzsinórtól, ami súlyos anyagi károkat okozhat.

● Kerülje mindenféle vízi jármű megközelítését, a Hajózási útvonalakat, kompátkelőket,

és vízen található bójákat, úszó tárgyakat.